section_heading: Spremnost
paragraph_text: Spremnost podrazumijeva gotovo trenutačnu raspoloživost pomorskih snaga za odgovor na različite vrste ugroza. Mnoge njihove mirnodopske zadaće i funkcije, poput nazočnosti u područjima koja mogu biti daleko od matične luke i države kojoj pripadaju, su vrlo slične ratnim operacijama i pomorske snage mogu vrlo lako i brzo prijeći u stanje spremnosti za borbena djelovanja.